বাগেরহাট, মিজানুর রহমান, বাংলাদেশনিউজ২৪x৭.কম  দ্রব্য মূল্যের লাগামহীন উর্ধ্বগতি, আইন-শৃংখলা পরিস্থিতির অবনতি ও সাবেক প্রধানমন্ত্রী বিএনপি চেয়ারপারসন বেগম খালেদা জিয়ার বাড়ী উচ্ছেদের ষড়যন্ত্র ও তার ২ পুত্রের বিরুদ্ধে একের পর এক মামলার প্রতিবাদে কেন্দ্রীয় কর্মসূচীর অংশ হিসাবে বাগেরহাট জেলা বিএনপির অঙ্গসংগঠন বিক্ষোভ মিছিল,  প্রতিবাদ সভা ও জেলা প্রশাসকের বরাবরে স্মারকলিপি প্রদান করেছে। মঙ্গলবার বেলা ১১ টার দিকে শহরের পুরাতন বাজার এলাকায় বিক্ষোভ মিছিল শেষে এক প্রতিবাদ সভা করে। জেলা বিএনপির সভাপতি এমএ সালামের সভাপতিত্বে অনুষ্ঠিত এ প্রতিবাদ সভায় বক্তব্য রাখেন, জেলা বিএনপি নেতা এ্যাড. শেখ ওয়াহিদুজ্জামান দিপু, আলী রেজা বাবু, জামায়াত ইসলামী সেক্রেটারী রেজাউল করিম, বিএনপি নেতা শেখ সাহেদ আলী রবি, মোজাফ্ফার রহমান আলম, এ্যাড. শহিদুল ইসলাম, শ্রমিক দল নেতা সেলিম ভুইয়া, এ্যাড. হাও: আ: মান্নান, যুবদলের মেহেবুবুল হক কিশোর, ছাত্রদলের বাবলা হালদার  বিপ্লব, ছাত্র শিবিরের মো: রাহাত হোসেন প্রমূখ। পরে বিএনপি নেতৃবৃন্দ জেলা প্রশাসক বরাবরে স্মারকলিপি প্রদান করে। একই সময় জামায়াতে ইসলামীর পক্ষে জেলা জামায়াতের সেক্রেটারী মাও: রেজাউল করিম স্বাক্ষরিত পৃথক একটি স্মারকলিপি জেলা প্রশাসক বরাবরে প্রদান করা হয়।  বাংলাদেশনিউজ২৪x৭.কম/প্রতিনিধি/এমএসএ/এসএ.